LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL LIETUVOS RESPUBLIKOS VIDAUS REIKALŲ MINISTRo 2016 M. RUGSĖJO 26 D. ĮSAKYMO NR. 1V-674 „DĖL 2009–2014 M. NORVEGIJOS FINANSINIO MECHANIZMO PROGRAMOS LT10 „GEBĖJIMŲ STIPRINIMAS IR INSTITUCINIS VALSTYBĖS, PARAMOS GAVĖJOS, IR NORVEGIJOS VIEŠŲJŲ INSTITUCIJŲ, VIETOS IR REGIONINĖS VALDŽIOS BENDRADARBIAVIMAS“ dvišalio bendradarbiavimo fondo LĖŠŲ PANAUDOJIMO PROJEKTAMS TIESIOGIAI FINANSUOTI TVARKOS APRAŠO patvirtinimo“ PAKEITIMO

2017 m. sausio 9 d. Nr. 1V-9

Vilnius

P a k e i č i u 2009–2014 m. Norvegijos finansinio mechanizmo programos LT10 „Gebėjimų stiprinimas ir institucinis valstybės, paramos gavėjos, ir Norvegijos viešųjų institucijų, vietos ir regioninės valdžios bendradarbiavimas“ dvišalio bendradarbiavimo fondo lėšų panaudojimo projektams tiesiogiai finansuoti tvarkos aprašą, patvirtintą Lietuvos Respublikos vidaus reikalų ministro 2016 m. rugsėjo 26 d. įsakymu Nr. 1V-674 „Dėl 2009–2014 m. Norvegijos finansinio mechanizmo programos LT10 „Gebėjimų stiprinimas ir institucinis valstybės, paramos gavėjos, ir Norvegijos viešųjų institucijų, vietos ir regioninės valdžios bendradarbiavimas“ dvišalio bendradarbiavimo fondo lėšų panaudojimo projektams tiesiogiai finansuoti tvarkos aprašo patvirtinimo“:

1. Papildau 12.3 papunkčiu:

„12.3. 3 projektas „Lietuvos Respublikos ir Norvegijos Karalystės bendradarbiavimas prieglobsčio, integracijos ir migracijos valdymo srityje“ (toliau – 3 projektas); projektui įgyvendinti numatoma skirti iki 261 000 Eur (dviejų šimtų šešiasdešimt vieno tūkstančio eurų) Programos dvišalio bendradarbiavimo fondo lėšų, iš jų: iki 221 850 Eur (dviejų šimtų dvidešimt vieno tūkstančio aštuonių šimtų penkiasdešimties eurų) Norvegijos finansinio mechanizmo paramos lėšų, bet ne daugiau kaip 85 % nuo tinkamų finansuoti projekto išlaidų; iki 39 150 Eur (trisdešimt devynių tūkstančių šimto penkiasdešimties eurų) bendrojo finansavimo lėšų, bet ne daugiau kaip 15 % nuo tinkamų finansuoti projekto išlaidų.“

2. Papildau 13.3 papunkčiu:

„13.3. 3 projekto:

13.3.1. tikslai:

13.3.1.1. patobulinti prieglobsčio Lietuvos Respublikoje suteikimo procedūras ir prieglobstį Lietuvos Respublikoje gavusių užsieniečių integracijos sistemą, kuri užtikrintų sėkmingą šių asmenų įsiliejimą į Lietuvos Respublikos darbo rinką, socialinį ir visuomeninį gyvenimą;

13.3.1.2. patobulinti užsieniečių teisėtos migracijos valdymo procedūras, siekiant paskatinti užsieniečius dirbti ir (ar) sukurti darbo vietas Lietuvos Respublikoje bei sustiprinti kovos su užsieniečių neteisėta migracija prevenciją Lietuvos Respublikoje, siekiant užtikrinti viešąją tvarką ir saugumą;

13.3.2. uždaviniai:

13.3.2.1. Tiesioginio finansavimo aprašo 13.3.1.1 papunktyje nurodyto tikslo uždaviniai:

13.3.2.1.1. parengti prieglobsčio Lietuvos Respublikoje suteikimo procedūrų tobulinimo rekomendacijas;

13.3.2.1.2. parengti prieglobstį Lietuvos Respublikoje gavusių užsieniečių integracijos tobulinimo rekomendacijas;

13.3.2.1.3. padidinti Lietuvos Respublikos valstybės institucijų ir įstaigų, savivaldybių, tarptautinių ir nevyriausybinių organizacijų specialistų gebėjimus prieglobstį Lietuvos Respublikoje gavusių užsieniečių integracijos srityje;

13.3.2.2. Tiesioginio finansavimo aprašo 13.3.1.2 papunktyje nurodyto tikslo uždaviniai:

13.3.2.2.1. parengti užsieniečių teisėtos migracijos valdymo procedūrų Lietuvos Respublikoje tobulinimo rekomendacijas;

13.3.2.2.2. parengti kovos su užsieniečių neteisėta migracija procedūrų Lietuvos Respublikoje tobulinimo rekomendacijas.“

3. Pakeičiu 18 punktą ir jį išdėstau taip:

„18. Tiesioginio finansavimo aprašo 12 punkte numatomų finansuoti projektų pareiškėjai ir partneriai:

18.1. pareiškėjai:

18.1.1. 1 projekte – Lietuvos savivaldybių asociacija;

18.1.2. 2 projekte – viešoji įstaiga Kauno regioninė energetikos agentūra;

18.1.3. 3 projekte – Migracijos departamentas prie Lietuvos Respublikos vidaus reikalų ministerijos;

18.2. partneriai:

18.2.1. 1 projekte – Norvegijos vietos ir regioninės valdžios institucijų asociacija, Lietuvos Respublikos socialinės apsaugos ir darbo ministerija, Lietuvos Respublikos vaiko teisių apsaugos kontrolieriaus įstaiga, visuomeninė organizacija „Gelbėkit vaikus“, asociacija NVO vaikams konfederacija, Vilniaus miesto sporto centras;

18.2.2. 2 projekte – Norvegijos vietos ir regioninės valdžios institucijų asociacija (remiama Norvegijos aplinkos agentūros) ir Lietuvos savivaldybių asociacija;

18.2.3. 3 projekte – Norvegijos vietos ir regioninės valdžios institucijų asociacija (remiama Norvegijos nacionalinės policijos direktorato, Norvegijos imigracijos direktorato, Norvegijos integracijos ir lygių galimybių direktorato), Lietuvos savivaldybių asociacija, Policijos departamentas prie Lietuvos Respublikos vidaus reikalų ministerijos, Valstybės sienos apsaugos tarnyba prie Lietuvos Respublikos vidaus reikalų ministerijos.“

4. Pakeičiu 42 punktą ir jį išdėstau taip:

„42. Projekto vykdytojui projekto įgyvendinimo sutartyje nustatyta tvarka ir per nustatytus terminus gali būti išmokamas avansas, kuris negali viršyti: 1 ir 3 projekte – 30 procentų projektui įgyvendinti skirtų paramos ir bendrojo finansavimo lėšų sumos; 2 projekte – 60 procentų projektui įgyvendinti skirtų paramos ir bendrojo finansavimo lėšų sumos.“

Vidaus reikalų ministras	Eimutis Misiūnas

SUDERINTA

Lietuvos Respublikos finansų ministerijos

2016 m. gruodžio 29 d. raštu Nr. ((4.174-26)-5K-1625009)-6K-1608704